लगभग इसी परम्परा को आगे बढ़ाते हुए पिछले दिनों (एक रिपोर्ट के अनुसार),जिले आजमगढ़ के गांव कप्तान गंज में NSD के सहयोग से एक माह की नाट्य कार्यशाला का आयोजन किया गया जिसके अंतर्गत 12 वर्ष से लेकर 40 वर्ष तक के ग्रामीण प्रतिभागियों ने हिस्सा लिया तथा शिवमूर्ति जी की कहानी तिरियाचारित्तर (नाट्य रूपांतरण/निर्देशन भारतेंदु कश्यप का मंचन हुआ !एक और नाट्य मनीषी का नाम उद्धृत करना चाहूंगी ,केरल के सुविख्यात रंग निर्देशक पद्म विभूषण‘’श्री कवलम नारायण पणिक्कर .. !उन्होंने हिन्दी रामायण और ग्रीक एपिक का फ्यूज़न भी बनाया !और ग्रीस,सोवियत यूनियन सहित कई देशों में नाटकों के प्रदर्शन भी किये ! वे भास् के रूपकों के मंचन के लिए विख्यात हैं !बल्कि भास् के रूपकों को पुनर्प्रतिष्ठित करने में महत्वपूर्ण भूमिका निभाई है!मलयालम के जाने माने नाट्य लेखक और कवी और संगीत के मूर्धन्य कलाकार भी हैं !विक्रमोशीर्यम,मध्यमाव्ययोध ,स्वप्न्वासव दत्तं,उरुभंगम आदि नाटकों का सफल मंचन किया !उनके अनुसार ‘’हमें किसी भी नाटक की संरचना और उसकी प्रेक्षकों के सम्मुख प्रस्तुति के सन्दर्भ में सोचना चाहिए !उल्लेखनीय है कि भास् के नाटक दो एपिक्स पर आधारित हैं ‘’रामायण और महाभारत ‘’! ,उज्जैन में होने वाले कालिदास समारोह में श्री पणिक्कर जी को आमंत्रित किया गया था भास् का नाटक ‘’दूत वाक्यम ‘के ’निर्देशन के लिए !म.प्र से चुने गए कलाकारों को लेकर उन्होंने इस नाटक का निर्देशन किया था !संगीत नृत्य प्रधान इस नाटक को मूल संस्कृत में मंचित किया गया था ! नृत्य निर्देशन मोहिनीअट्टम की देश की सुप्रसिद्ध न्रात्यांगना भारती शिवाजी ने किया ,जो पणिक्कर जी को अपना गुरु मानती हैं !